

**Referat LOM den 07.12 fra kl. 13.00-15.00**

**Forvaltning:** Social- og arbejdsmarked

**Møde vedr.:** LOM i Center for Psykiatri og Socialt Udsatte

**Mødested:** Det store mødelokale i Psykiatriens Hus

**Mødedato:** 07.12.2022

**Sendes til:** LOM i Center for Psykiatri og Socialt Udsatte

1. **Godkendelse af dagsorden.** Godkendt.
2. **Godkendelse af referat**. Helle Jensen påpeger, at der i sidste referat fra d. 14.9.2022, skal tilføjes at det samlede socialområde har et underskud på 80 mio. Referatet er godkendt.
3. **Orientering fra Sektor/Hovedmed.** Fra Hovedmed orienterer næstformand Lars Thomsen om, at sygefraværet har været drøftet, da sygefraværstallene generelt er stigende på socialområdet. Det er korttidsfraværet der stiger, pga. influenza og corona. Modsat andre år så er der også flere langtidsfriske, som er syge. Der blev i den forbindelse talt om, hvorvidt vores immunforsvar kan være blevet påvirket af nedlukningen og isolationen under corona. Et andet tema, som har været oppe på Hovedmed er rekrutterings- og fastholdelsesudfordringer, og det blev understreget på Hovedmed, at man også bør huske at fokusere på fastholdelsesdelen, og kigge på alternative løsninger ift. at fastholde en medarbejder i et arbejde, således tab af kompetencer indenfor et arbejdsområde ikke udelukker arbejde indenfor et andet område. Derudover blev det drøftet, at der mangler et overblik over seniorpolitikker og vigtigheden af individuelle hensyn ift. seniorordningerne.
4. **Orientering om trivselsmålingen 2022.** Tine Horn orienterer om, at der er en uge til at svare på trivselsmålingen, og derfor en opfordring til at videregive budskabet til de kollegaer, som endnu ikke har svaret. Centret har pt en svarprocent på 57 %, hvor svarprocenten for det samlede socialområde er på 58 %.
5. **Opfølgning på peerstrategi.** Tine Horn orienterer om, at peerstrategien har været drøftet på de forskellige LMU’er i centret ift., hvordan man kan arbejde med det. Derudover er Partnerskabsprojektet i sin afsluttende fase, og vi har fået bevilget midler til yderligere et halvt års kompetenceudvikling samt forlængelse af tre peeransættelser på Daghøjskolen, Sundhedscentret og i vores center. Konsulent og partner i PwC Mette Lindgaard kommer d. 23 januar 2023 og holder oplæg om evalueringsresultaterne fra Partnerskabsprojektet, og hvordan vi kan arbejde videre med det. Herudover er der aftalt en dag i ledergruppen d. 19.12.22, hvor de næste skridt i forhold til peerfaglighed og peermodellen vil blive drøftet, og der vil blive kigget på hvad der skal sættes i værk. Endeligt arbejder Katrine Nissen og Tine Horn videre med Recoveryskolen om et nyt kursuskatalog med mere fokus på kernekurserne.
6. **Opfølgning på arbejdsgruppens arbejde vedr. rekrutterings- og kompetencestrategi på socialområdet**. Der er blevet sendt arbejdsspørgsmål ud til de forskellige afdelinger i Center for Psykiatri og Socialt Udsatte, og der er kommet mange gode svar tilbage, som arbejdsgruppen nu skal have bearbejdet og systematiseret til et produkt. Det bliver aftalt at lave et møde med Tine Horn om, hvilket produkt der skal komme ud af det. Arbejdsgruppen består af Katrine Nissen, Lars Thomsen og Tina Arent. Tine Horn beder Katrine Nissen om at indkalde til et møde.
7. **Status på arbejdsgruppens arbejde med ny stresspolitik.** Stresspolitikken er rundsendt, men det aftales at Felix Venndt gensender den til ledere og LOM-udvalget, at den er godkendt på LOM, samt vigtigheden af at få orienteret om den nye stresspolitik på p-møder og få sendt den ud til medarbejdere og i andre relevante fora. Der er stadig et ønske om at Else Kjær kan grafisk facilitere det ”action card”, der er lavet.
8. **Drøftelse af hvilke retningslinjer, der er relevant at drøfte og udarbejde på LOM-niveau v. AMR fra Rusmiddelcenter Randers Else Kjær.** Else orienterer om, at hun har kigget i ”Retningslinjer aftalt i MED” for at blive klogere på, hvilket niveau retningslinjer og instrukser skal ligge på. En samlet politik for stress skal ligge på LOM. Else Kjær foreslår derudover to andre politikker, som kunne ligge på LOM-niveau, herunder politik for mobning, krænkelse og chikane og en politik for brug af digitale medier. Tine Horn synes det er en god ide, og tilføjer, at der kan være nogle lokale kapitler ift. de to politikker. Det aftales at nedsætte to arbejdsgrupper. Den første arbejdsgruppe vedr. politik for brug af digitale medier består af Carsten Fogh Jensen, Tina Arent Sørensen og Else Kjær. Den anden arbejdsgruppe vedr. politik for mobning, krænkelse og chikane består af Ina Bang, Trine Juel Jensen og Else Kjær. Det aftales, at Else Kjær indkalder til møder, og det aftales at arbejdsgruppen har noget klar i 2. kvartal af 2023.
9. **Orientering om økonomien.** Der er et underskud på 80 mio. kr. på det samlede sociale område, og i den erkendelse bliver der lavet en økonomisk handleplan for socialområdet, idet vi ikke kan spare ud af den her situation, men er nødt til at investere os ud af det. Det er landsdækkende udfordring, at socialområdet er underfinansieret. På vores område har det været de særligt dyre enkeltsager, som har medvirket til underskuddet. Vi har flere borgere, som kræver dyre løsninger, og derudover har der været prisstigninger specielt på det private område. Der bliver nedsat kommissorier og arbejdsgrupper med medarbejderinddragelse og repræsentation. På vores område arbejdes der bl.a. med ideer som, at Bostedet Blommevej laver en af deres pladser om til en aflastningsplads, at Vester Tværvej og de andre støttecentre kunne blive paragraf 107 tilbud, samt at nogle mestringsvejledere kan arbejde udenfor almindelige arbejdstider, som alternativ til døgntilbud. Det er eksempler på ideer, som vi kommer til at arbejde videre med over de kommende år. Fra social- og arbejdsmarkedsdirektøren har budskabet været, at det ikke er noget, vi skal ligge søvnløs over, da det er et strukturelt problem. Ift. Center for Psykiatri og Socialt udsattes økonomi, ser det aktuelt ud til, at vi går i nul.
10. **Orientering om sygefravær.** Sygefraværet stiger, og hvor sygefraværet i 2019 var lidt over 11 sygedage om året, så er det nu på lidt over 16 dage. Se punkt 2 for nærmere uddybning.
11. **Evt.** Trine Juel spørger til, hvad vi gør ift. de suppleanter som er valgt, når vi i dette LOM ikke holder formøde. Lars Thomsen oplyser, at formøder er noget man kan vælge at holde, så det er ikke et krav. Men det aftales, at der til 1. LOM-møde d. 15.3.2023 på Hjørnestenen i 2023 holdes en times formøde, hvor det drøftes med de suppleanter som vælger at møde op, om de føler sig godt nok informeret, og om de har nogle spørgsmål til deres rolle. Felix Venndt booker en times formøde til 1.LOM-møde d. 15.3.2023, som bliver holdt på Hjørnestenen.